**Informații referitoare la admiterea la studii preuniversitare în România**

**a candidaților din Republica Moldova, Ucraina, Albania, Macedonia, Serbia, Ungaria și diaspora**

**pentru anul școlar 2022 – 2023**

Avizat,

INSPECTOR ŞCOLAR GENERAL,

Prof. Luciana ANTOCI

În conformitate cu prevederile Metodologiei de școlarizare în învățământul preuniversitar aprobată prin ordin comun MEN 3900/16.05.2017 – MAE nr. A10/2046/26.05.2017- MRP C/129/07.06.2017 publicată în Monitorul oficial al României Partea I nr. 628/02.08.2017, românii de pretutindeni au acces la studii preuniversitare în unități de învățământ de pe teritoriul României. Finanțarea studiilor se realizează prin bugetul Ministerului Educației.

Inspectoratul Școlar Județean Iași este desemnat să organizeze concursul pentru admiterea în învățământul preuniversitar de stat, învățământ liceal și învățământ profesional.

**Modalitatea de admitere pentru anul școlar 2022-2023 va fi cu transmiterea dosarelor în modul exclusiv online**, după cum urmează:

* Dosarele se transmit doar sub formă de fișiere informatice, conținând fisierul EXCEL - editabil și scanarea actelor solicitate pentru înscrierea la concursul de admitere. **Fișierele vor fi transmise doar la o adresă electronică** / o platformă dedicată acestui scop, **care va fi comunicată pe site-ul http://www.isjiasi.ro/ (**la secțiunea ***Admitere elevi din Republica Moldova*), în data de 20 iulie 2022.**
* Perioada transmiterii fișierelor este **21 iulie – 27 iulie 2022, în fiecare zi de la ora 8 până la ora 16**.
* Toate dosarele transmise în această perioadă vor fi tratate egal ca nivel de prioritate în analizarea datelor.
* Până pe data de 20 iulie 2022, vor fi pregătite și scanate documentele solicitate. Toate fișierele scanate vor fi în formatul **PDF (Portable Document Format).** Fișierele pdf se pot obține prin scanare cu un scanner dedicat sau cu telefonul mobil/tabletă (există tutoriale pe internet cu explicații în acest scop). Documentele dosarului trebuie scanate în format A4 sau inferior, astfel încât fișierul rezultat sa fie lizibil și, în același timp, să nu fie mai mare de 1 MB pentru 1 pagină scanată.

Aceste condiții vor fi respectate cu strictețe, altfel fișierele nu vor putea fi încărcate pe platforma dedicată înscrierii.

* **Dosarele trimise în format fizic (prin poștă/delegat/personal etc.) nu vor fi evaluate.**

**Dosarul de înscriere se întocmește astfel:**

|  |  |  |  |  |
| --- | --- | --- | --- | --- |
| Nr. crt. | Numele actului solicitat la dosar | Numele fișierului informatic final | Modalitatea de obținere | Observații |
| 1 | Cerere de înscriere – formular tip cu semnatura elevului şi părintelui- tutorelui (Anexa nr. 2). | Nume elev\_ anexa 2 semnata.**pdf**  | Dupa completarea şi semnarea cererii, se scanează şi se salveazaNume elev\_ anexa 2 semnata.**pdf**  | Cererea se completează cu date generale (nume, adresa, școala absolvită, mediile claselor 5-9, mediile la examenul de absolvire |
| 2 | Fisier EXCEL - editabil cu datele personale si cu opțiunile exprimate (coduri preluate din Anexa nr. 1) | Nume elev\_ anexa 2 editabila.xlsx | Este indicat ca fişierul EXCEL să se editeze- completeze după descărcare şi redenumire pe un calculator (NU pe telefon/ tabletă) | Fisierul se completează cu datele generale declarate in cerere si obligatoriu cu optiunile pentru anul 2022 (dorintele) pentru înscriere în România |
| 3 | Pașaport **sau** cartea de identitate a candidatului și a părinților/tutorilor legali şiCertificat de naștere candidat, tradus în limba română sau într-o limbă de circulație internațională, după caz | Nume elev\_acte identitate. **pdf** | Se scanează actele cu care se dovedeşte că domiciliul/ reşedinţa este în R. Moldova sau o ţara diferită de România; Se scanează actele solicitate, unul după altul, într-un singur fișier pdf | Dacă un elev nu are un părinte (deces, divorț…) se scanează actul doveditor/ constatatorVârsta conform certificatului de naștere trebuie să nu fie mai mare de 18 ani la data de 1 septembrie 2022. |
| 4 | **a.** Adeverinţa cu notele obţinute la Evaluarea Națională în România – pentru elevii care au finalizat gimnaziul în ROsau**b.** Diplomă/certificat de absolvire gimnaziu (pentru absolvenți în alte țări)sau **c.** Foaia matricola pentru clasele 5-8 - in cazul absolventilor de 8 clase din R Moldova care nu au finalizat şi clasa a IX-a  | Nume elev\_diploma. **pdf** | Se scanează în format pdf. Un singur fișier chiar daca sunt mai multe pagini.În cazul absolvenţilor de 8 clase din Republica Moldova (fără finalizarea studiilor) se va scana foaia matricolă pentru clasele 5-8, acelaşi fişier ce se încărca şi la nr. crt. 5 (urmatorul) dar cu nume diferit | În acest fişier se regăsesc elementele necesare calculării mediei de admitere:**a**.***Media de admitere*** ( calculata cu formula :MA=0,2 x ABS + 0,8 x EN**b.** ***Media de admitere*** ( calculata cu formula :MA=0,2 x ABS + 0,8 x MEAG)**c.** - nu există medie de admiterela pct a. si b. Media la limba româna şi la matematică se referă la notele de la examenul de la sfărşit gimnaziu |
| 5 | **a.** Foaie matricolă pentru clasele V-VIII– pentru elevii care au finalizat gimnaziul în ROsau**b**. Foaie matricolă pentru clasele V-IX– pentru elevii care au finalizat gimnaziul în R Moldova sau V-VIII pentru absolvenți în alte țărisau **c.** Foaia matricola pentru clasele 5-8 - in cazul absolventilor de 8 clase din R Moldova care nu au finalizat şi clasa a IX-a  | Nume elev\_foaie matricola. **pdf** | Se scanează în format pdf. Un singur fișier chiar daca sunt mai multe pagini.Pe foaia matricolă trebuie să existe media calculată pentru fiecare an absolvit - V, VI, VII, VIII, IX şi o medie generala a claselor V-IX sau V- VIII | În acest fişier se regăsesc elementele necesare calculării mediei de admitere:**a.** Media generala a claselor V- VIII (ABS)sau**b.**Media generala a claselor V- IX (ABS)sau**c**.*Media generala a claselor V- VIII* |
| 6 | Cererea scrisă a părinților/tutorelui de înscriere a elevului la admitere pentru școlarizarea într-o clasă de studii inferioară nivelului rezultat din actele de studii, după caz | Se depune în septembrie 2022, la înmatricularea la studii în România |  | Prin aceasta cerere absolventul de 9 clase din Republica Moldova îşi dă acordul pentru înmatricularea în clasa a IX-a în România |
| 7 | Recomandarea ierarhilor sau acordul conducătorilor locali de culte, pentru elevii admişi în învățământul preuniversitar teologic | Se depune în septembrie 2022, la înmatricularea la studii în România |  | În septembrie 2022, înmatricularea la studii în România, la profilul teologic va fi condiţionată de depunerea acestei recomandări |
| 8 | Declarație pe proprie răspundere, pe baza voinței liber exprimate, de asumare a identității culturale române, potrivit legislației în vigoare | Se depune în septembrie 2022, la înmatricularea la studii în România |  | Atenție!!! – pentru candidații din Republica Moldova nu este necesară această declarație |
| 9 | Declarația notarială a părinților (tutorelui legal) privind școlarizarea elevului/ei minor/e şi toate responsabilitățile ce decurg din școlarizarea elevului/ei pe teritoriul României  | Se depune în septembrie 2022, la înmatricularea la studii în România |  | În septembrie 2022, înmatricularea la studii în România, va fi condiţionată de depunerea acestei declaraţii |

**Dosarul de înscriere se încarcă pe platforma dedicată admiterii o singură dată. Transmiterea repetată a unui dosar duce la anularea tuturor dosarelor pentru persoana în cauză.**

**Calendarul admiterii:**

* **Fișierele vor fi transmise doar la o adresă electronica** / o platformă dedicată acestui scop, **care va fi comunicată pe site-ul http://www.isjiasi.ro/ (**la secțiunea ***Admitere elevi din Republica Moldova*), în data de 20 iulie 2022.**

**21 iulie – 27 iulie 2022 : înscrierea online a candidaților**

**1 august 2022: afișarea rezultatelor (**<http://www.isjiasi.ro> (la secțiunea ***Admitere elevi din Republica Moldova***)

**2 - 4 august 2022: analiza și soluționarea contestațiilor** și cazurilor speciale (frați, gemeni, tripleți), de către comisia de admitere de la Inspectoratul Școlar Judeţean Iași

**5 august 2022: afișarea rezultatelor finale**, după soluționarea cazurilor speciale. (pe site-ul <http://www.isjiasi.ro>.

Pentru admiterea la studii preuniversitare în România a candidaților din Republica Moldova, Ucraina, Albania, Macedonia, Serbia, Ungaria și diaspora pentru anul școlar 2022 – 2023 va exista posibilitatea iniţierii unui apel telefonic la numarul : +40744691702, sau a transmiterii unui e-mail la admiterediaspora@gmail.com - in perioada 4 iulie 2022 – 27 iulie 2022, în zile lucrătoare, de la ora 9 până la ora 12. Solicitarea lămuririlor la telefon sau pe e-mail se face doar după ce candidatul/ părintele parcurge/ citeşte toate fişierele şi informaţiile puse la dispoziţie la <http://www.isjiasi.ro> (la secțiunea ***Admitere elevi din Republica Moldova***). Solicitările vor fi scurte, clare şi punctuale.

**Completarea fișei de înscriere se face cu respectarea indicațiilor următoare** :

* Partea de date generale ( nume, adresa, școala absolvită ) se completează cu LITERE MARI, LATINE. Se încarcă electronic o fotografie sau se lipește/ capsează (înainte de scanare) care să se încadreze în chenarul de pe fișă
* Se completează **obligatoriu** de către candidat toate celulele cu **note/ medii** solicitate în fișă. Toate mediile se calculează cu **2 zecimale fără rotunjire**. **Completarea cu date false atrage după sine anularea concursului pentru candidații respectivi.**
* Opțiunile se completează **direct în fişierul EXCEL**. Mare atenţie la codurile din Anexa 1 - locuri alocate pentru care **NU se asigură cazare**. Verificaţi atent dacă fişierul pregătit pentru încărcarea pe platforma de înscriere este salvat conform dorinţelor candidatului.
* Un absolvent de 8 clase din Republica Moldova NU primește bursa pentru [liceu](https://ro.wikipedia.org/wiki/Liceu), ci doar pentru [școala profesională](https://ro.wikipedia.org/wiki/%C8%98coal%C4%83_profesional%C4%83) coduri de la 3001 la 3215.
* Un absolvent de 8 clase din România sau un absolvent de învățământ gimnazial din diaspora - cu 8 ani de gimnaziu - poate completa pe fișă coduri pentru clasa a IX-a [liceu](https://ro.wikipedia.org/wiki/Liceu)- de la 1001 la 1732 și/sau coduri pentru [școala profesională](https://ro.wikipedia.org/wiki/%C8%98coal%C4%83_profesional%C4%83) - de la 3001 la 3215. Codurile pentru [liceu](https://ro.wikipedia.org/wiki/Liceu), clasa a X-a - de la 2001 la 2281 si pentru școala profesionala de la 4001 la 4139 vor fi invalidate de aplicația informatică.
* Un absolvent de 9 clase din Republica Moldova poate completa pe fișă coduri pentru [liceu](https://ro.wikipedia.org/wiki/Liceu) si [școala profesională](https://ro.wikipedia.org/wiki/%C8%98coal%C4%83_profesional%C4%83), clasa a IX-a și/sau coduri pentru clasa a X-a în orice combinație.
* Trebuie avut în vedere faptul că repartizarea candidatului se face la primul cod la care aplicația informatică găsește un loc liber în momentul analizei opțiunilor completate de fiecare elev. Analiza fișelor se face în ordinea dată de locul ocupat în ierarhia admiterii.

**Calculul mediei de admitere se face astfel:**

1 . pentru candidații cu Evaluarea Naţională susţinută în România (EN)

**MA = 0,2 x ABS + 0,8 x EN**

unde:

MA = media de admitere.

ABS = media generală de absolvire a claselor a V-a – a VIII-a;

EN = media generală obţinută la Evaluarea Naţională susţinută de absolvenţii clasei a VIII-a

2 . pentru candidații cu studii gimnaziale în străinătate (MEAG)

**MA = 0,2 x ABS + 0,8 x MEAG**

unde:

MA = media de admitere.

ABS = media generală de absolvire a claselor a V-a – a IX-a pentru elevii din R Moldova sau a claselor a V-a – a VIII-a din alte țări;

MEAG = **ME**dia de **A**bsolvire a **G**imnaziului

**Media generală şi media de admitere se calculează cu două zecimale, fără rotunjire.**

**Repartizarea computerizată se face separat în etapele:**

**Etapa I** – vor fi repartizați candidații care au finalizat studiile gimnaziale în România care doresc să fie admiși în învățământul liceal clasa a IX-a sau anul I de școala profesională.

**Etapa II** – vor fi repartizați candidații care au finalizat studiile gimnaziale în Republica Moldova sau în alte state care doresc să fie admiși în **clasa a IX-a** sau **clasa a X-a** de liceu sau de școala profesională. În cazul absolvenților de 9 clase, care vor fi admisi la coduri pentru clasa a IX-a liceu - de la 1001 la 1732 sau de școala profesională – de la 3001 la 3215, in septembrie 2022 la înscriere trebuie să existe și solicitarea părinților/tutorelui de înscriere a elevului într-o clasă inferioară nivelului rezultat din actele de studii.

**Etapa III** – vor fi repartizați candidații care au finalizat **8 clase** in Republica Moldova (nu au absolvit gimnaziul) care doresc să fie admiși la școală profesională sau liceu- fără bursă.

**Etapa IV** – solicitările de studii ale absolvenților de gimnaziu din Republica Moldova, promoția anterioară 2022, vor fi analizate în funcție de numărul de locuri rămase disponibile după încheierea primelor trei etape.

În cadrul fiecărei etape, candidații sunt ordonați descrescător după rezultatele școlare, adică de la cea mai mare medie de admitere până la cea mai mică. Admiterea computerizată începe repartizarea cu primul candidat din listă, la care este citit primul cod scris la opțiunea nr. 1, analizează lista locurilor libere, constată că există loc liber la codul solicitat și îl repartizează la acel cod, scăzând totodată un loc la codul respectiv. Softul informatic trece la analiza opțiunilor pentru candidatul numărul 2, apoi la candidatul 3, 4 , 5 … și așa mai departe. Să presupunem că ajunge la candidatul numărul 53, la care consultă codul de pe prima poziție, merge în lista locurilor libere la cel moment, constată că nu mai există niciun loc liber, se întoarce și citește codul de la opțiunea numărul 2, daca la codul de la opțiunea numărul 2 mai există un loc liber repartizează candidatul la acel cod, daca nu mai exista loc liber, parcurge lista codurilor scrise pe fișă până în momentul când găsește un loc liber la una din opțiunile exprimate. În situația în care sunt citite toate codurile scrise pe fișă și nu se găsește niciun loc liber, atunci candidatul va fi nerepartizat din cauza numărului mic de opțiuni de pe fișă.

**Precizări finale**:

* **Transmiterea dosarelor va fi urmată de primirea pe e-mailul dumneavoastră a confirmarii de transmitere – până la primirea confirmării poate dura de la căteva secunde la câteva minute;**
* **În cel mult 2 zile de la confirmarea transmiterii dosarului veti primi, de la un membru din comisia de admitere, pe e-mailul dvs, informaţii despre starea fişierelor transmise;**
* **Transmiterea repetată a unui dosar duce la anularea tuturor dosarelor pentru persoana în cauză;**
* **Prezentarea de date false atrage după sine anularea concursului pentru candidatul respectiv.**
* Până la afișarea rezultatelor, candidații trebuie să aibă mereu telefonul în preajmă (cu numărul completat pe fișa de înscriere), să consulte zilnic contul de e-mail scris la datele de contact;
* Actele originale, după care s-au făcut fișiere pdf, se depun la începutul anului școlar la unitatea unde elevul este admis;
* Pentru informații suplimentare referitoare la cazare, bibliografia pentru proba de verificare a cunoștințelor de limbă străină, bibliografia pentru proba de aptitudini la vocațional, data susținerii acestor probe se va lua legătura direct cu unitatea unde este admis elevul**;**

**Fișiere utile și de completat cu date - necesare la încărcarea dosarului de admitere, în 21-27 iulie 2022 :**

|  |  |
| --- | --- |
| Felul datelor utile | Numele fișierului – se copiază linkul în browserul de internet de pe calculatorul dumneavoastră. Se descarcă fişierele în calculatorul dumneavoastră pentru a fi consultate/ editate/ salvate corespunzător pentru a fi încărcate în perioada 21- 27 iulie 2022 |
| [ME\_Ordin admitere pentru romanii de  pretutindeni\_2022-2023](http://isjiasi.ro/documente/admitere%202021/md/ME_Ordin%20admitere%20pentru%20romanii%20de%20%20%20pretutindeni_2021-2022.pdf) | [ME\_Ordin admitere pentru romanii de  pretutindeni\_2022-2023.pdf](http://isjiasi.ro/documente/admitere%202021/md/ME_Ordin%20admitere%20pentru%20romanii%20de%20%20%20pretutindeni_2021-2022.pdf) |
| Metodologie de scolarizare a romanilor de pretutindeni in invatamantul preuniversitar de stat din Romania aprobata prin OMEN nr. 3900/2017 | [Metodologie de scolarizare a romanilor de pretutindeni in invatamantul preuniversitar de stat din Romania.pdf](https://drive.google.com/file/d/1QfI0IYd_LnNz8ob0rBOLqoELunSgk1DG/view?usp=sharing) |
| Locuri alocate pentru elevi romani de pretutindeni\_2022\_2023 la licee şi şcoli profesionale din România | [Anexa 1\_Locuri alocate pentru elevi romani de pretutindeni\_2022\_2023.xlsx](https://docs.google.com/spreadsheets/d/1LnUdAgOPpNAWkz8u95pyYW6fev35JtBK/edit?usp=sharing&ouid=105165937379089617973&rtpof=true&sd=true) |
| Cerere de înscriere – formular tip cu semnatura elevului si parintelui- tutorelui . | [Nume elev\_ anexa 2 semnata.**pdf**](https://drive.google.com/file/d/1Npn-lE5bk_-R79EmILAZeUyPVFWQ1PNA/view?usp=sharing)  |
| Fisier EXCEL - editabil cu datele personale si cu opțiunile exprimate (coduri preluate din Anexa nr. 1) | [Nume elev\_ anexa 2 editabila.xlsx](https://docs.google.com/spreadsheets/d/1-WD2jcI3eKuFvc_ogYKBYybIJsMiD9eP/edit?usp=sharing&ouid=105165937379089617973&rtpof=true&sd=true) |
| Cererea scrisă a părinților/tutorelui de înscriere a elevului la admitere pentru școlarizarea într-o clasă de studii inferioară nivelului rezultat din actele de studii, după caz... | [Solicitare inscriere pentru o clasa inferioara.pdf](https://drive.google.com/file/d/1d5NyTtsnqHoRezEuS0Kg-v2FugB1U4VD/view?usp=sharing) Se depune în septembrie 2022, la înmatricularea la studii în România |

**Modele de fișiere:**

|  |  |  |
| --- | --- | --- |
| Nr. crt. | Numele actului solicitat la dosar | Numele fișierului informatic final |
| 1 | Cerere de înscriere – formular tip cu semnatura elevului si parintelui- tutorelui (Anexa nr. 2). | [Ionescu Ion\_ anexa 2 semnata.**pdf**](https://drive.google.com/file/d/1m91Y1-LXjto_88xklXbS5-ihKGvsvk8h/view?usp=sharing) |
| 4 | Diplomă/certificat de absolvire gimnaziu (pentru absolvenții din alte țări) | [Popescu Maria\_diploma. **pdf**](https://drive.google.com/file/d/1TSX5nWBA0xEbeDgF62EZloF5PgVcShQK/view?usp=sharing) |
| 5 | Foaia matricolă pentru clasele V-VIII, respectiv V-IX / situația școlară care să cuprindă media generală / an de studiu | [Constantinescu Mihai\_foaie matricola. **pdf**](https://drive.google.com/file/d/17Y_FB85s-W7bxxK-23KkW_K0ofvxR0AA/view?usp=sharing) |